Bótidos

A dos bótidos (Bothide) é unha familia de peixes osteíctios da orde dos pleuronectiformes que abrangue numerosas especies, coñecidas como peixes planos zurdos (por teren os dous ollos situados no lado esquerdo), a maioría delas propias dos mares tropicais.Muus, Bent J. et al. (1998), p. 257.

As especies que viven nas augas galegas adoitan coñecerse co nome de rapapelos.Rodríguez Solórzano et al. (1983), pp. 185-186.Rodríguez Villanueva et al. (1995), pp. 294-299.Lahuerta e Váuz (2000), p. 79.

 Características 
As principais características dos peixes desta familia son:
 A boca é terminal, e coa mandíbula inferior prominente.
 Ambos os ollos están situados no lado esquerdo na maioría das especies. 
 Non pesentan espiñas nas aletas. 
 A orixe da aleta dorsal comeza diante do ollo superior.
 A aletas dorsal e anal están separadas da aleta caudal. 
 As aletas ventrais son moi asimétricas.
 A liña lateral só aparece no lado ocular.

 Distribución xeográfica 
As especies desta familia viven en augas das rexións temperadas e tropicais dos océanos Atlántico, Índico e Pacífico.Bothidae en FishBase.

 Clasificación 
Segundo o WoRMS a familia comprende os seguintes xéneros (indícase o
número das especies de cada un):

 Arnoglossus Bleeker, 1862 - 35 especies
 Asterorhombus Tanaka, 1915 - 4 especies
 Bothus Rafinesque, 1810 - 16 especies
 Chascanopsetta Alcock, 1894 - 8 especies
 Crossorhombus Regan, 1920 - 5 especies
 Engyophrys Jordan & Bollman, 1890 - 2 especies
 Engyprosopon Günther, 1862 --31 especies
 Grammatobothus Norman, 1926 - 3 especies
 Japonolaeops Amaoka, 1969 - 1 especie
 Kamoharaia Kuronuma, 1940 - 1 especie
 Laeops Günther, 1880 - 12 especies
 Lophonectes Günther, 1880 - 2 especies
 Monolene Goode, 1880 - 11 especies
 Neolaeops Amaoka, 1969 - 1 especie
 Parabothus Norman, 1931 - 9 especies
 Perissias Jordan & Evermann, 1898 - 1 especie
 Psettina Hubbs, 1915 - 10 especies
 Scolops - 1 especie (nomen dubium)
 Taeniopsetta Gilbert, 1905 - 2 especies
 Tosarhombus Amaoka, 1969 - 6 especies
 Trichopsetta Gill, 1889 - 4 especies

 Galería 

 Notas 

 Véxase tamén 

 Bibliografía 
 Lahuerta Mouriño, Fernando e Francisco X. Vázquez Álvarez (2000): Vocabulario multilingüe de organismos acuáticos. Santiago: Xunta de Galicia / Termigal. ISBN 84-453-2913-8.
 Muus, Bent J.; Jørgen G. Nielsen; Preben Dahlstrøm e Bente O. Nyström (1998): Peces de mar del Atlántico y del Mediterráneo. Barcelona: Ediciones Omega. ISBN 84-282-1161-2.
 Nelson, Joseph S. (2006): Fishes of the World. Nova York: John Wiley & Sons, Inc. ISBN 978-0-471-25031-7.
 Rodríguez Solórzano, Manuel; Sergio Devesa Regueiro e Lidia Soutullo Garrido (1983): Guía dos peixes de Galicia. Vigo: Editorial Galaxia. ISBN 84-7154-433-4.
 Rodríguez Villanueva, X. L. e Xavier Vázquez (1995): Peixes do mar de Galicia. (III) Peixes óseos (continuación). Vigo: Edicións Xerais de Galicia. ISBN 84-7507-870-2.
 van der Land, J.; Costello, M.J.; Zavodnik, D.; Santos, R.S.; Porteiro, F.M.; Bailly, N.; Eschmeyer, W.N.; Froese, R. (2001): "Pisces", en: Costello, M. J. et al., eds. European register of marine species: a check-list of the marine species in Europe and a bibliography of guides to their identification. Collection Patrimoines Naturels, 50: pp. 357–374.

 Outros artigos 
 Teleósteos
 Pleuronectiformes

 Ligazóns externas 
 Bothidae en ADW.
 Bothidae no NCBI.
 Especies de bótidos na Lista vermella da UICN.

Categoría:Pleuronectiformes